[{"text_idx": "#000009", "text": "Mae\u2019r Rhwydwaith Myfyrio wedi bod yn gefnogol bob amser i mi ac i fy ro\u0302l."}, {"text_idx": "#000010", "text": "Rwy\u2019n teimlo bod y meddwl cydlynus a\u2019r cysylltiad rhwng staff cymorth a\u2019r gwasanaeth wedi bod yn gryf bob amser, yn enwedig wrth reoli argyfyngau."}, {"text_idx": "#000013", "text": "Stephanie oedd y cwnselydd cyntaf i ymuno a\u0302\u2019r Rhwydwaith Myfyrio ym mis Mawrth 2019."}, {"text_idx": "#000014", "text": "\u201cMae gweithio a\u0302\u2019r Wallich a\u2019r grw\u0302p hwn o gleientiaid yn rhoi boddhad enfawr imi yn fy ngwaith."}, {"text_idx": "#000017", "text": "Mae pobl a\u0302 gorbryder cymdeithasol wedi gallu adfeddiannu eu bywydau drwy ganfod y dewrder i fynd allan o\u2019r diwedd a chymdeithasu, a chefnu ar yr unigrwydd, yr ynysigrwydd, yr iselder a\u2019r gorbryder."}, {"text_idx": "#000018", "text": "Mae\u2019n wir dweud mai\u2019r hyn sy\u2019n gwneud gweithio a\u0302\u2019r grw\u0302p o gleientiaid agored i niwed hwn yn effeithiol yw cefnogaeth barhaol a pharhaus y Rhwydwaith Myfyrio."}, {"text_idx": "#000019", "text": "Mae gwybod pan fyddaf yn gweithio a\u0302 chleient sy\u2019n cael meddyliau am hunanladdiad, bod modd imi droi at Reolwr Rhwydwaith Myfyrio y Wallich, Steve, i roi ti\u0302m o weithwyr cymorth ar waith i helpu cleientiaid, ar adeg pan fyddant ar eu mwyaf bregus, a phan mae fwyaf o angen help arnynt, yn rhoi tawelwch meddwl mawr imi fel Cwnselydd."}, {"text_idx": "#000021", "text": "Mae Sue, sy\u2019n gwnselydd i Gaerdydd, wedi\u2019i hyfforddi\u2019n systematig gyda meddwl dirfodol."}, {"text_idx": "#000022", "text": "Mae Sue wedi gweithio ag amrywiaeth eang o gleientiaid gan gynnwys pobl sy\u2019n cael meddyliau neu sydd a\u0302 bwriad i gyflawni hunanladdiad, sydd ag anhwylderau bwyta, Anhwylder Straen O\u0302l-drawmatig Cymhleth, camddefnyddio sylweddau, a mwy."}, {"text_idx": "#000024", "text": "\u201cNid fy ngwaith i yw dweud wrth y cleient beth i\u2019w wneud \u2013 rwyf yn cael fy arwain gan y cleient, ac yn aml mi fydd gan y cleient gynllun i ddod a\u0302 newid i\u2019w bywydau. Ond pan fyddant yn dechrau meddwl sut fydd hynny\u2019n edrych, maent yn sylweddoli eu bod yn hapus a\u0302 phethau fel y maent \u2013 derbyn yw popeth."}, {"text_idx": "#000026", "text": "Bydd pobl sydd wedi profi trawma neu brofiad niweidiol mewn plentyndod yn aml yn byw mewn cyflwr o uwchwyliadwriaeth. Rwyf yn eu helpu i ddysgu\u2019r gwahaniaeth rhwng bygythiad real ac un tybiedig."}, {"text_idx": "#000031", "text": "Teimlo\u2019n ysbrydoledig? Rydym yn chwilio am gwnselwyr medrus a thosturiol i ymuno a\u0302\u2019n Rhwydwaith."}]